गांव को साक्षर बनाने के लिए नाती-पोतों से पढ़ रहे बुजुर्ग
यह है सांसद का गोद लिया आदर्श गांव आरुद। इसे जिले का पहला साक्षर गांव बनाने के लिए बुजुर्ग महिला-पुरुष नाती-पोतों से पढ़ रहे हैं। गांव वालों ने संकल्प लिया है कि मार्च तक गांव से निरक्षरता मिटा देंगे।
आरुद की आबादी 7 हजार है। इनमें से 755 लोग निरक्षर है। यानी 89 फीसदी साक्षरता है। अब इसे 100 फीसदी करने के लिए पूरा गांव जुट गया है। गांव के ऐसे बुजुर्ग जिन्होंने कभी स्कूल नहीं देखा। कागज, कलम, पेंसिल हाथ में नहीं ली, अब वे न केवल हस्ताक्षर करना सीख रहे हैं बल्कि अपने नाती-पोतों की स्कूल की किताबों से क, ख, ग भी पहचानने लगे हैं। सर्व शिक्षा अभियान के तहत गांव में जगह-जगह प्रौढ़ शिक्षा केंद्र खोल दिए हैं। इनकी परीक्षा मार्च में होगी।
नाम लिखने लगी बुजुर्ग महिला
बुजुर्ग बसुबाई पति रमेश (60) ने कभी स्लेट पेंसिल नहीं देखे थे। अब वह नाम लिखने लगी है। वह गर्व से कहती है अब कोई भी कागज पर अंगूठा नहीं लगाऊंगी अपना नाम लिखूंगी। कक्षा में मां नर्मदाबाई (38) बेटी आरती (17) को कक्षा छठवीं में पढ़ने वाली छोटी बेटी दीक्षा भी पढ़ाने में मदद कर रही है।
6 दिन में सीखा, अब पढ़ाने लगीं
गांव के आदिवासी क्षेत्र में उषा पति गणेश (32) मात्र 6 दिन में हिंदी वर्णमाला के अक्षर पढ़ने लगी। प्रेरक नहीं होते तो खुद पढ़ाने लगती। उषा ने बताया वह माध्यमिक स्कूल में मध्याह्न भोजन बनाती है। स्कूल में बच्चों को पढ़ते देख मेरी भी इच्छा होती थी। पूजा पिता कैलाश (16) के पांच भाई-बहन हैं। उसने बताया तीन बहनें व भाई स्कूल जाते हैं। बड़ी बहन आरती के साथ मैंने भी पढ़ना शुरू कर दिया।
बसुबाई का हाथ पकड़कर उन्हें अक्षर लिखते सिखाती बािलका।
मार्च तक निरक्षरता मिटाने का संकल्प
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva